Börn eiga að geta lært á stafræn tæki án þess að gefa bandarískum stórfyrirtækjum persónuupplýsingar, segir sviðsstjóri hjá Persónuvernd. Samevrópsk úttekt á notkun Google-lausna í skólastarfi stendur nú yfir. Persónuvernd er með málið á sínu borði.
Um 80 aðilar á EES-svæðinu taka þátt í úttekt á notkun Google-lausna í skólastarfi, þar á meðal fimm íslensk sveitarfélög og Persónuvernd. Stefnt er að því að ljúka úttektinni í haust. Danska persónuverndarstofnunin hefur bannað Google-lausnir í dönskum skólum, meðal annars vegna flutnings persónuupplýsinga til Bandaríkjanna. Persónuvernd bannaði Seesaw-kennskukerfið hér á landi af sömu ástæðu síðasta vetur. Vigdís Eva Líndal, sviðstjóri hjá Persónuvernd, segir að það sé of snemmt að segja hvort Google-lausnir verði bannaðar í skólum hér á landi.
Persónuvernd og íslensk sveitarfélög taka þátt í samevrópskri úttekt á notkun Google-lausna í skólastarfi. Sviðstjóri hjá Persónuvernd segir að börn eigi að geta lært á stafræn tæki án þess að persónuupplýsingar þeirra lendi í röngum höndum. 